Държавен вестник, бр. 2, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  2
назначена със заповед на директора на музея. 
Комисията е в състав най-малко двама музейни 
специалисти и счетоводител. Предаването и 
приемането се осъществява в присъствието на 
лицата, които съответно предават и приемат 
културните ценности.
Чл. 22. (1) Вземането и връщането на кул-
турна ценност на мястото, където тя се съхра-
нява в музея, се извършва в присъствието на 
длъжностното лице, което отговаря за нея, което 
подписва документите по чл. 20, ал. 2 и 3, а 
при негово отсъствие – от комисия, назначена 
с писмена заповед на директора на музея.
(2) В случаите по ал. 1 при отсъствие на 
длъжностното лице се назначава комисия с 
писмена заповед на директора на музея. Коми-
сията има право да ползва втория екземпляр 
на ключа от фондохранилището. За вземането 
или връщането тя съставя протокол, след което 
запечатва фондохранилището или витрината 
в експозиционната зала, където се съхранява 
културната ценност. Протоколите не се преда-
ват в учрежденския архив до извършването на 
инвентаризация.
(3) За върнати в негово отсъствие културни 
ценности длъжностното лице, което отговаря за 
тях, подписва на гърба на протокола декларация 
за състоянието, в което ги е приело. 
Чл. 23. (1) Предоставените на музея за вре-
менно ползване движими културни ценности 
се съхраняват при условията и по реда на този 
раздел. Те не се включват в музейните фондо-
ве, а тяхното приемане се вписва в Книгата 
за временно постъпление, която се води по 
образец съгласно приложение № 13. 
(2) На движимите културни ценности по ал. 1 
се поставя техният пореден номер в Книгата 
за временно постъпление с инициали КВП. 
Номерът се записва на картонче, окачено на 
движимата културна ценност.
Чл. 24. (1) За повреди на движими културни 
ценности, причинени от длъжностни лица при 
изпълнение на служебните им задължения или 
от външни лица, се съставя за всеки конкретен 
случай констативен протокол в три екземпляра 
от комисия, назначена от директора. 
(2) В констативния протокол по ал. 1 коми-
сията описва подробно промените в движимата 
културна ценност и обстоятелствата, при които 
те са настъпили. 
(3) Съществените промени в движимата кул-
турна ценност се вписват в графа „Забележка“ 
на инвентарната книга.
Раздел VІ
Научна обработка на движимите културни 
ценности
Чл. 25. (1) Движимите културни ценности в 
основния и обменния фонд подлежат на научна 
обработка. 
(2) Чрез научната обработка се разкрива 
историческото, природното и художественото 
съдържание на движимите културни ценности 
за научни, образователни и възпитателни цели. 
(3) Научната обработка включва научна 
паспортизация и електронна обработка на ин-
формацията за музейните фондове. 
Чл. 26. (1) За всички движими културни 
ценности в основния и обменния фонд се със-
тавя научен паспорт. 
(2) Научният паспорт съдържа:
1. наименование на музея;
2. наименование на отдела/сбирката;
3. наименование на движимата културна 
ценност;
4. броя на движимите културни ценности;
5. шифър и инвентарен номер;
6. снимка;
7. стар инвентарен номер;
8. акт за приемане – предаване на новопос-
тъпили движими културни ценности;
9. номер на идентификационния протокол;
10. описание на движимата културна ценност 
(тегло, размери, материал, техника);
11. датировка;
12. състояние на движимата културна цен-
ност;
13. историческа справка;
14. местонахождение;
15. предишен собственик;
16. номер на фотонегатива или дигиталния 
носител;
17. регистрационен номер в Националния 
музеен фонд;
18. местосъхранение;
19. библиографска справка; 
20. научни публикации;
21. консервация и реставрация;
22. участия в изложби;
23. копия на движимата културна ценност;
24. акт за ликвидация;
25. трите имена, длъжност и подпис на ли-
цето, съставило научния паспорт;
26. дата на съставяне на научния паспорт.
(3) При описанието на движимата културна 
ценност с марки, клейма, надписи и други се 
прилагат техни изображения.
(4) Инвентарният номер на движимата 
културна ценност е и номер на съставения за 
нея научен паспорт.
(5) Научните паспорти и техният електронен 
носител се съхраняват в научния архив на музея.
(6) Допълнителните проучвания на движимата 
културна ценност се нанасят в научния паспорт. 
(7) Не се допуска унищожаването на научни 
паспорти.
Чл. 27. Научно обработените движими кул-
турни ценности в основния и обменния фонд 
подлежат на електронна обработка по единен 
софтуер за управление на музейните фондове, 
одобрен от министъра на културата.
Чл. 28. След инвентирането и научната 
обработка се изработват научносправочни 
картотеки, свързани със систематизирането на 
музейните фондове, с научните изследвания на 
музейните специалисти, с място на съхранение 
на движимите културни ценности, както и за 
други музейни цели.